Source: http://www.hul.sk/vzn.phtml?id_menu=30302&module_action__68525__id_vzn=20410
Timestamp: 2018-07-21 07:59:26+00:00

Document:
VZN č. 1/2017 o zavedení a poskytovaní elektronických služieb
Všeobecne záväzné nariadenie Obce Hul č. 1/2017 o zavedení a poskytovaní elektronických služieb
Obecné zastupiteľstvo Obce Hul, v súlade s § 6 a § 11 ods. 4 písm. g) zákona č. 369/1990 Zb. o obecnom zriadení v znení neskorších právnych predpisov, zákona č. 305/2013 Z.z.
o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o eGovernmente) v znení neskorších právnych predpisov,
a ustanovenia § 98b ods. 5 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších právnych predpisov, uznieslo sa dňa 14.12.2017 na tomto všeobecne záväznom nariadení č. 1/2017 o zavedení
a poskytovaní elektronických služieb (ďalej len „VZN“) :
1. Účelom tohto VZN je umožniť právnickým osobám, fyzickým osobám a fyzickým osobám - podnikateľom (ďalej v texte len „právnickým a fyzickým osobám") uplatňovať výkon svojich práv a plnenie svojich povinností, vo vzťahu k Obci Hul elektronicky, ako aj vybrané náležitosti výkonu verejnej moci elektronicky a elektronickej komunikácie obce Hul voči právnickými
a fyzickými osobami v rozsahu právomoci obce Hul podľa osobitných predpisov.
2. Elektronické služby zabezpečuje Obec Hul prostredníctvom špecializovaného portálu na webovom sídle https://www.dcom.sk, ako aj ústredného portálu verejnej správy, prístupného na webovom sídle https://www.slovensko.sk.
3.Aktualizovaný zoznam elektronických služieb, ktoré obec Hul poskytuje, ako aj ich popis
a návod na ich používanie sú uvedené na portáloch uvedených v bode 2.
§2 Osobitné ustanovenia
1.Pre využívanie elektronických služieb je nevyhnutná príslušná miera autorizácie
2.Ak sa vo všeobecne záväzných nariadeniach alebo iných predpisoch Obce Hul vyžaduje písomná forma komunikácie, považuje sa za ňu listinná aj elektronická komunikácia podľa osobitného predpisu (napríklad § 17 a nasl. zákona o eGovernmente).
§3 Záverečné ustanovenia
1. Na tomto Všeobecne záväznom nariadení obce sa uznieslo obecné zastupiteľstvo v Huli svojim uznesením č. XVIII/2017/4 dňa 14.12.2017.
2. VZN č. 1 /2017 bolo vyvesené dňa na úradnej tabuli obce 15.12.2017 a nadobúda účinnosť dňa 01.01.2018.
V obci Huli , dňa 15.12.2017
VZN VZN_elektronická komunikácia obce (2).pdf (668.8 kB)
Zverejnené 27.11.2017 -MS-
Aktualizované 15.12.2017 -MS-
Rozpis zberov TKO, PET a Papier
18233829

References: § 6
 § 11
 § 98

§2
 § 17

§3